**Óravázlat**

**Sz.- Pifkó Célia Lennél-e című versének feldolgozása**

**Korosztály:** 1. osztály (tanulásban akadályozottak)

**Tantárgy:** Magyar irodalom

**Jelleg:** óravázlat, segédanyag (puzzle, ppt), interaktív feladat az iskolai faliújságon

**Szükséges eszközök:** Szitakötő folyóirat, interaktív tábla, projektor, ppt a versről, ppt az állatos feladathoz, kirakók

**A tanóra menete:**

1. **Bevezető játék: puzzle páros munkában**

Rész-egész fogalmának bevezetése. A tanulók páronként egy kirakót kapnak. A kirakókat saját élményeikből készült fényképek alkotják. Ellenőrzésként a táblán sorban kivetítem a képeket, jelentkezni kell azoknak a gyerekeknek, akik az adott képet rakták ki. Megoszthatják a képpel kapcsolatos élményeiket.

1. **Állatok részletei**

Újabb rész-egész játék következik, ezúttal egy-egy apró részletből kell rájönni, melyik állat látható a képen. Melléklet. ppt a játékhoz.

1. **Szitakötő folyóirat nézegetése**

Minden tanuló kap egy példányt a Szitakötő folyóirat aktuális számából. Ezt a tanulók végiglapozhatják, megnézhetik a rajzokat, képeket.

1. **Vers felolvasása**

Felolvasom a tanulóknak Sz.-Pifkó Célia Lennél-e című versét. A könnyebb megértés érdekében minden verssort képekkel szemléltetek az interaktív táblán. (Melléklet: ppt.) Szómagyarázat a tanulók számára ismeretlen szavakból.

1. **Összetartozó párok gyűjtése a versből**

Még egyszer végigpörgetjük a ppt-t. A tanulók megnevezik a képet, majd a hozzá tartozó részletet. A következő dián ellenőrizzük, jól emlékeztek-e.

1. **Learningapps feladat az összetartozó párokról**

Kvízjáték az interaktív táblán képekkel. Például: a fő képen egy pizza, válaszok: sajt és szalámi képe (a helyes választ kell megjelölni).

1. **Összetartozó párok keresése**

Minden tanuló megkapja kirakón lerajzolva a vers egyik részletét (pl. lánc, pompon, Nap). A hozzá tartozó párt kell megkeresniük a táblán (zsebóra, sapka, Naprendszer), majd összerakni, végül kiszínezni.

1. **Órai munka értékelése, tanulók önértékelése.**

**Interaktív feladat iskolánk Szitakötő faliújságján:**

A kiszínezett, laminált kirakó darabokat összekeverve feltettük a faliújságra. Középre kinyomtattuk a verset nagy méretben. A gyerekek feladata a vers elolvasása után párok keresése, összeállítása.

